OpenLLM-France/wikimedia huggingface dataset:
# Manderley

Manderley és una pel·lícula espanyola de tragicomèdia del 1981 escrita i dirigida per Jesús Nicolás F. Garay i protagonitzada pel performer José Pérez Ocaña. La pel·lícula pren el seu nom de la mansió, on vivien els protagonistes de Rebeca d'Alfred Hitchcock.

## Sinopsi

Història de joves tres homosexuals (Olmo, Paula i l'actor) amb diverses crisis personals, que marxen de la ciutat i decideixen passar l'estiu plegats a una casa dels pares d'un d'ells a Cantàbria. Allí Paula comunica als seus amics la seva intenció d'operar-se per canviar de sexe. Tots esperen que amb el canvi d'ambient tot sigui diferent, però amb l'arribada de la pluja torna la frustració, i al final de l'estiu tots tornen a la vida urbana sense haver dut a terme cap dels projectes que s'havien proposat.

## Repartiment

* José Pérez Ocaña - Olmo
* Enrique Rada - Paula
* Joan Ferrer - l'actor
* Pío Muriedas

## Producció

Fou rodada al Palau de la Magdalena de Santander i a Cabezón de la Sal l'estiu de 1980. La història li fou inspirada al director per tres amics seus. Pel fet que la pel·lícula tracta obertament sobre l'homosexualitat i mostra actituds considerades llavors impactants fou classificada S i la seva projecció confinada a les sales X, tot i que no tenia res a veure amb la pornografia. El nom de la pel·lícula, un homenatge a Hitchcock, és una referència al país de Mai Més de Peter Pan on es protagonistes poden transgredir les fronteres del sexe i poder ser ells mateixos.

## Referències

* ↑ Jesús Garay, el convidat a 'L'altra pantalla', laxarxa, 19 de novembre de 2011
* ↑ 'Manderley': el Zumzeig Cinema lleva a Ocaña a la plaza de Joan Pelegrí, barcelona.cat
* ↑ Manderley a la Filmoteca de Catalunya
* ↑ Jesús Garay: la linea de la sombra per Quim Casas a "Nosferatu. Revista de Cine", 1992

## Enllaços externs

* Fragments de la pel·lícula a YouTube
* Fotogrames de la pel·lícula al bloc Arrebato
# Manderson

Manderson és una població dels Estats Units a l'estat de Wyoming. Segons el cens del 2000 tenia 104 habitants.

## Demografia

Segons el cens del 2000, Manderson tenia 104 habitants, 44 habitatges, i 27 famílies. La densitat de població era de 47,8 habitants/km².
Dels 44 habitatges en un 27,3% hi vivien nens de menys de 18 anys, en un 52,3% hi vivien parelles casades, en un 6,8% dones solteres, i en un 38,6% no eren unitats familiars. En el 34,1% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 3,07.
Per edats la població es repartia de la següent manera: un 27,9% tenia menys de 18 anys, un 2,9% entre 18 i 24, un 28,8% entre 25 i 44, un 27,9% de 45 a 60 i un 12,5% 65 anys o més.
L'edat mediana era de 39 anys. Per cada 100 dones de 18 o més anys hi havia 102,7 homes.
La renda mediana per habitatge era de 22.917 $ i la renda mediana per família de 30.357 $. Els homes tenien una renda mediana de 18.750 $ mentre que les dones 16.250 $. La renda per capita de la població era d'11.143 $. Entorn del 13,3% de les famílies i el 14,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Manderson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 14 agost 2010].
* ↑ «Geographic Comparison Table- Manderson». American Fact Finder. Oficina del Cens dels Estats Units, 12-01-2010.
# Marie-Alexandre-Lucien Coudray

Marie-Alexandre-Lucien Coudray va ser un gravador, medallista i escultor francès, París, 21 de febrer de 1864 - 1932.

## Biografia

El 1882, va ingressar en l'École Nationale Supérieure des Beaux-Arts de París. Va ser alumne d'Auguste Dumont, Gabriel-Jules Thomas, Henri Émile Allouard i d'Hubert Ponscarme.
Va obtenir el Primer Gran Premi de Roma en gravat de medalles el 1893 amb l'obra titulada «Orphée endort Cerbère aux sons de sa lyre» (Orfeu dorm a Cèrber amb el so de la seva lira). Medalla de segona classe el 1900.
Les seves medalles estan signades amb L. COUDRAY.
| Orphée endort Cerbère aux sons de sa lyre, medalla en bronze, 68 mm, Grand Prix de Rome el 1893. Anvers. | Orphée endort Cerbère aux sons de sa lyre, medalla en bronze, 68 mm, Grand Prix de Rome el 1893. Revers. |

## Referències

* ↑ Catalogue général illustré des éditions de la Monnaie de Paris, sans date (1985)

## Bibliografia

* E. Bénézit. Dictionnaire des peintres, sculpteurs, dessinateurs et graveurs. 1976. Tomo 3, p. 215 (francès)
# Marie-Alfred Cornu

Alfred Cornu (Orleans, França, 6 de març de 1841 - Romorantin, 11 d'abril de 1902), va ser un físic francès.
Diplomat per l'École polytechnique de Paris, Alfred Cornu és conegut sobretot pels seus treballs sobre la difracció de la llum. Se li deu també l'espiral de Cornu, anomenada clothoïde.
Succeeix el 1867 a Émile Verdet a la càtedra de física de l'Escola politècnica. El 1878, és escollit membre de l'Académie des sciences, on arriba a president el 1896. El 1879 millorà el mètode de Fizeau per a mesurar el valor de la velocitat de la llum, c, i obtingué com a resultat c = 300.030 km/s
# Marie-Angélique Savané

Marie-Angélique Savané, nascuda com a Marie-Angélique Sagna, (Dakar, 2 de novembre de 1947) és una sociòloga i feminista senegalesa, que ha estat «una defensora extremadament activa de les reformes legals i socials a la societat senegalesa en nom de les dones», segons el Dictionary of African Biography. Se l'ha reconegut com una de les pioneres del feminisme a l'Àfrica.

## Trajectòria

Nascuda en el bressol d'una família catòlica, va ser redactor en cap de la revista Famille et Développement ("Família i desenvolupament"), una publicació d'autoajuda de l'Àfrica subsahariana, entre 1974 i 1978. Durant el seu mandat, va traslladar la revista d'un punt de vista occidental a un punt de vista africà, «ajudant els africans a ajudar-se». Savané va treballar per a les Nacions Unides i durant molts anys com a consultora de diverses de les seves organitzacions. També va ser cofundadora de l'Associació de Dones Africanes per a la Recerca.

## Vida personal

Està casada amb Landing Savané (nascut el 1945), un polític d'esquerra senegalès, secretari general del partit polític And-Jëf/Partit Africà per a la Democràcia i el Socialisme (And-Jëf/PADS). Són els pares del jugador de bàsquet professional Sitapha Savané.

## Referències

* 1 2 AAVV. Dictionary of African Biography (en anglès). OP USA, 2 febrer 2012, p. 290–291. ISBN 978-0-19-538207-5.
* 1 2 Baldé, Assanatou. «Marie Angélique Savané: «Le devenir de l'Afrique repose sur les femmes!»» (en francès). Afrik.com, 08-03-2013. [Consulta: 6 novembre 2017].
* 1 2 McBride, SD. «Famille et Developpement: sub-Saharan Africa's self-help magazi» (en anglès). Popline.org, 06-11-1979. Arxivat de l'original el 7 novembre 2017. [Consulta: 6 novembre 2017].
* ↑ Moghadam, Valentine M. Globalizing Women: Transnational Feminist Networks (en anglès), 2005. ISBN 978-0-8018-8023-0.
* ↑ Sene, Mossane. «Sénégal: Marie Angélique Savané, féministe jusqu'au bout des ongles» (en anglès). AllAfrica.com, 08-03-2017. Arxivat de l'original el 8 novembre 2017. [Consulta: 7 setembre 2017].
* ↑ Scherr, Rich. «For Savané, home is where his heart is» (en anglès). The Washington Post, 07-02-1998. [Consulta: 6 novembre 2017].
# Lycodes vahlii

Lycodes vahlii és una espècie de peix de la família dels zoàrcids i de l'ordre dels perciformes.

## Morfologia

* Els mascles poden assolir 52 cm de longitud total.

## Alimentació

Menja gambes i eufausiacis.

## Depredadors

És depredat per Raja radiata, el lluç (Merluccius merluccius) i, a Noruega, pel brosmi (Brosme brosme), la llengua de bacallà (Molva molva), l'halibut (Hippoglossus hippoglossus) i l'halibut negre (Reinhardtius hippoglossoides).

## Hàbitat

És un peix marí i d'aigües profundes que viu entre 65-1.200 m de fondària.

## Distribució geogràfica

Es troba des del Canadà fins a Groenlàndia.

## Costums

És bentònic.

## Observacions

És inofensiu per als humans.

## Referències

* ↑ BioLib (anglès)
* 1 2 3 4 FishBase (anglès)
* ↑ Valtysson, H.T., 1995. Feeding habits and distribution of eelpout species (Lycodes sp.) (Rehinhardt) (Pisces: Zoarcidae) in Icelandic waters. Postgraduate thesis, Department of Biology, Universitat d'Islàndia, Reykjavik.
* ↑ FishBase (anglès)
* ↑ Coad, B.W. i J.D. Reist, 2004.

## Enllaços externs

* AQUATAB
# Manfred Wörner

Manfred Wörner (Stuttgart, 24 de setembre de 1934 - Brussel·les, 13 d'agost de 1994), fou un polític i diplomàtic alemany.
Va ser el ministre de defensa d'Alemanya Occidental entre 1982 i 1988. Des de 1988 i fins a 1994 va ser secretari general de l'OTAN, i estava en el càrrec quan va acabar la Guerra Freda i Alemanya es va reunificar. Quan encara exercia aquest càrrec, va ser diagnosticat de càncer, però va continuar en el càrrec fins als seus darrers dies.
# Manfred Trojahn

Manfred Trojahn (Cremlingen, 22 d'octubre de 1949) és un compositor, flautista, director i escriptor alemany.
Manfred Trojahn va néixer a Cremlingen, Baixa Saxònia, i va iniciar els estudis musicals el 1966 en música d'orquestra a l'escola de música de Braunschweig. Després de graduar-se el 1970 va concloure els estudis com a flautista a la Hochschule für Musik und Theatre Hamburg amb Karlheinz Zöller. A partir de 1971 va estudiar composició amb Diether de la Motte. També va estudiar amb György Ligeti, amb Albert Bittner. Des de 1991 és professor de composició al Robert Schumann Hochschule de Düsseldorf. Des del 2004 fins al 2006 va ser president de la Deutscher Komponistenverband (Associació alemanya de compositors); des del 2008 és vicedirector de la secció de música de l'Acadèmia de Belles Arts de Berlín.
Manfred Trojahn està casat amb Dietlind Konold, dissenyadora de vestuari i escenografia. Viu a Düsseldorf i París.
Les seves obres han estat publicades per Bärenreiter i Sikorski. Entre els estudiants de Trojahn en composició hi ha Oscar van Dillen, Matthias Pintscher i Daniel Hensel .

## Publicacions

* Trojahn, Manfred. Schriften zur Musik (en alemany). Frankfurt am Main und Basel: Stroemfeld Verlag, 2006. ISBN 3-87877-945-3.

## Enllaços externs

* «Bibliografia relacionada amb Manfred Trojahn» (en alemany). Al catàleg de la Biblioteca Nacional d'Alemanya.
* Manfred Trojahn Bärenreiter-Verlag
* Manfred Trojahn Sikorski
# Manfred Winkelhock

Manfred Winkelhock va ser un pilot de curses automobilístiques alemany que va arribar a disputar curses de Fórmula 1. Era germà de Joachim Winkelhock i pare de Markus Winkelhock, també pilots de Fórmula 1.
Va néixer el 6 d'octubre del 1951 a Waiblingen, Alemanya i va morir en un accident pilotant un monoplaça en una cursa al circuit de Mosport el 12 d'agost del 1985.

## A la F1

Manfred Winkelhock va debutar a la dotzena cursa de la temporada 1980 (la 31a temporada de la història) del campionat del món de la Fórmula 1, disputant el 14 de setembre del 1980 el G.P. d'Itàlia al circuit d'Imola.
Va participar en un total de cinquanta-sis curses puntuables pel campionat de la F1, disputades en cinc temporades diferents (1980 i 1982-1985), aconseguint una cinquena posició com millor classificació en una cursa i assolí dos punts pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Posició | Punts |
| 1980 | Warsteiner Beer Arrows | Arrows | Cosworth | ARG | BRA | SUD | O.USA | BEL | MON | FRA | GBR | ALE | AUT | HOL | ITA NVQ | CAN | USA | | | - | 0 |
| 1982 | Team ATS | ATS | Cosworth | SUD 10 | BRA 5 | O.USA Ret | SMR DSQ | BEL Ret | MON Ret | E.USA Ret | CAN NVQ | HOL Ret | GBR NVQ | FRA 11 | ALE Ret | AUT Ret | SUI Ret | ITA NVQ | LVG NC | 24è | 2 |
| 1983 | Team ATS | ATS | BMW | BRA 16 | O.USA Ret | FRA Ret | SMR 11 | MON Ret | BEL Ret | E.USA Ret | CAN 9 | GBR Ret | ALE NVQ | AUT Ret | HOL DSQ | ITA Ret | EUR 8 | SUD Ret | | - | 0 |
| 1984 | Team ATS | ATS | BMW | BRA | SUD Ret | BEL Ret | SMR Ret | FRA Ret | MON Ret | CAN 8 | E.USA Ret | USA 8 | GBR Ret | ALE Ret | AUT NVS | HOL Ret | ITA NVS | EUR | | - | 0 |
| 1984 | MRD International | Brabham | BMW | | | | | | | | | | | | | | | | POR 10 | - | 0 |
| 1985 | Skoal tobacco F1 Team | RAM | Hart | BRA 13 | POR NC | SMR Ret | MON NVQ | CAN Ret | E.USA Ret | FRA 12 | GBR Ret | ALE Ret | AUT | HOL | ITA | BEL | EUR | SUD | AUS | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 56 (47) | 0 | 0 | 0 | 0 | 2 |
# Mamut (escultura)

El Mamut és una escultura situada al Parc de la Ciutadella de Barcelona, prop de la Cascada Monumental. Obra de l'escultor català Miquel Dalmau, es va inaugurar el 12 de desembre de 1907. Realitzada en formigó armat pintat, representa un mamut a escala natural: 5,60 m d'alçada, 7,50 m de llargada i 2,30 m d'amplada.
Va ser l'única de les 12 escultures d'animals extingits que es volien col·locar al parc, a proposta dels geòlegs Norbert Font i Sagué, Jaume Almera i Comas i Artur Bofill i Poch, membres de la Junta de Ciències Naturals de Barcelona. Ha estat restaurada el 1981 i el 1998.

## Referències

* 1 2 «Art públic». Ajuntament de Barcelona.
* ↑ «El mamut solitari de la Ciutadella fa 114 anys (i la locomotora?)». El Nacional, 12-12-2021.
# Marvin Plattenhardt

Marvin Plattenhardt (Filderstadt, Alemanya, 26 de gener de 1992) és un futbolista alemany. Juga com a lateral esquerre i el seu equip actual és el Hertha Berlin SCn.

## Internacional

Va jugar amb la selecció nacional d'Alemanya sub-17, amb la qual va ser campeón el 2009 en el Campionat d'Europa de Futbol sub-17 2017, també va participar amb la sub-18, i actualment ja ha defensat dels colors de la seva selecció absoluta a la Copa Confederacions 2017 i a la Copa del Món de futbol de 2018.

## Clubs

| Club | País | Any | Partits | Gols |
| 1. FC Nürnberg VfL | Alemanya | 2010 - 2014 | 66 | 2 |
| Hertha Berlin SC | Alemanya | 2014 - Present | 108 | 5 |

## Palmarès
### Copes internacionals

| Títol | Club | País | Any |
| Euro sub-17 | Alemanya sub-17 | Alemanya | 2009 |
| Copa Confederacions de la FIFA | Alemanya | Rússia | 2017 |

## Enllaços externs

* Perfil de Plattenhardt a la web oficial del 1. FC Nürnberg
* Perfil de Plattenhardt a WorldFootball.net
* Perfil de Plattenhardt n FussballDaten.de
* Perfil de Plattenhardt a Transfermarkt.de

## Referències

* ↑ Plattenhardt, Marvin
* ↑ Leipzig's Demme, Hoffenheim's Demirbay and Wagner, Hertha's Plattenhardt and Gladbach's Stindl all included in Germany squad for Confederations Cup
* ↑ Germany announce final World Cup squad, with Manuel Neuer, without Leroy Sané
# Marvão

Marvão és un municipi portuguès, situat al districte de Portalegre, a la regió d'Alentejo i a la subregió de l'Alto Alentejo. L'any 2004 tenia 3.739 habitants. Limita al nord i a l'est amb Extremadura, al sud i a l'oest amb Portalegre i al nord-oest amb Castelo de Vide.

## Població

Població del concelho de Marvão (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 4048 | 3780 | 5994 | 7116 | 7478 | 5418 | 4419 | 4029 | 3739 |

## Freguesies

* Beirã
* Santa Maria de Marvão
* Santo António das Areias
* São Salvador da Aramenha
# Marwa Amri

Marwa Al-Amri (8 de gener de 1989) és una esportista tunisenca que competeix en lluita estil lliure. Va participar en tres Jocs Olímpics d'Estiu, guanyadora d'una medalla de bronze als Jocs Olímpics de Rio de Janeiro 2016, va aconseguir un 8è lloc als Jocs Olímpics de Londres 2012 i un 14è lloc als Jocs Olímpics de Pequín 2008.
Va obtenir una medalla de bronze als Jocs Panafricans de 2015. Ha guanyat nou medalles al Campionat Africà entre els anys 2008 i 2016. Va obtenir una medalla de plata als Jocs Mediterranis de 2009 i 2013.

## Palmarès internacional

Jocs Olímpics :
| Any | Lloc | Medalla | Categoria |
| 2016 | Pequín ( Brasil) | 3 | Lliure 58 kg |
| Jocs Panafricans ||||
| Any | Lloc | Medalla | Categoria |
| 2015 | Brazzaville ( Rep. del Congo) | 3 | Lliure 58 kg |
| Campionat Africà ||||
| Any | Lloc | Medalla | Categoria |
| 2008 | Tunísia ( Tunísia) | 2 | Lliure 55 kg |
| 2009 | Casablanca ( Marroc) | 1 | Lliure 55 kg |
| 2010 | el Caire ( Egipte) | 1 | Lliure 55 kg |
| 2011 | Dakar ( Senegal) | 1 | Lliure 55 kg |
| 2012 | Marrakech ( Marroc) | 1 | Lliure 55 kg |
| 2013 | Yamena ( Txad) | 1 | Lliure 55 kg |
| 2014 | Tunísia ( Tunísia) | 1 | Lliure 55 kg |
| 2015 | Alexandria ( Egipte) | 1 | Lliure 58 kg |
| 2016 | Alexandria ( Egipte) | 1 | Lliure 58 kg |
| Jocs Mediterranis ||||
| Any | Lloc | Medalla | Categoria |
| 2009 | Pescara ( Itàlia) | 2 | Lliure 55 kg |
| 2013 | Mersin ( Turquia) | 2 | Lliure 55 kg |

## Referències

* ↑ «Marwa Amri» Arxivat 2012-11-13 a Wayback Machine. en Sports-reference.com (anglès)
* ↑ «Marwa Amri» en Iat.uni-leipzig.de (anglès)
# Mariana Kovacevic

Mariana Kovacevic és una sanadora tradicional sèrbia que s'ha especialitzat en el tractament de placenta de cavall per guarir atletes. Durant la Copa d'Àfrica de Nacions 2012 a Gabon i Guinea Equatorial va fer servir el tractament de placenta de cavall per curar al jugador de Ghana Asamoah Gyan que es va lesionar i se li va recomanar no jugar durant quatre setmanes. Es diu que la guaridora va sanar-lo en només quatre hores. Sembla ser, també, que va fitxar per Sèrbia durant la Copa del Món de Futbol de 2010 a Sud-àfrica. Altres jugadors que també han estat tractats per Mariana Kovacevic són Pablo Zabaleta, Vincent Kompany, Nigel de Jong i Robin van Persie del Manchester United.
HI ha la controvèrsia sobre si els tractaments de Kovacevic funcionen o no però cada vegada més futbolistes cerquen la seva ajuda per tractar-se lesions.
# Maria de Rússia

Maria de Rússia és el nom dels següents personatges:
* Maria de Rússia (gran duquessa de Saxònia-Weimar-Eisenach) (1786 - 1859)
* Maria de Rússia (duquessa de Leuchtenberg) (1819 - 1876)
* Maria de Rússia (duquessa de Saxònia-Coburg Gotha) (1853 - 1920)
* Maria de Rússia (princesa de Suècia) (1890 - 1958)
* Maria de Rússia (gran duquessa de Rússia) (1899 - 1918)
* Maria de Rússia (princesa de Leiningen) (1907 - 1951)
* Maria de Rússia (cap de la casa imperial de Rússia) (1953)
# Mas Carreres

«Mas Carreres» té aquests significats:
* Masos:
** Mas Carreres: mas del municipi d'Ordis (Alt Empordà)
** Mas Carreres: mas del municipi de Sant Gregori (Gironès)
** Mas de Carreres: mas del municipi de Vimbodí i Poblet (Conca de Barberà)
* Entitats de població:
** Mas de Carreres: entitat de població del municipi d'Almoster (Baix Camp)
# Maurice Champreux

Maurice Champreux (19è districte de París, 21 de maig de 1893 - Chargey-lès-Gray, 2 de novembre de 1976) va ser un cineasta i director de cinema francès.

## Biografia

Inicialment editor després director de fotografia, sobretot en les pel·lícules del seu sogre Louis Feuillade, Maurice Champreux es va convertir després en director.
Es va casar l'any 1922 amb Isabelle Champreux (de soltera Feuillade) amb qui va tenir un fill, l'actor, guionista i director Jacques Champreux.

## Filmografia

* 1918 : Vendémiaire
* 1919 : Barrabas (fotografia i muntatge)
* 1919 : L'Énigme
* 1919 : Le Nocturne
* 1919 : L'Engrenage
* 1919 : L'Homme sans visage
* 1920 : Les Deux Gamines (fotografia)
* 1921 : L'Orpheline (muntatge)
* 1922 : Parisette (fotografia i muntatge)
* 1922 : Le Fils du Flibustier (fotografia i muntatge)
* 1923 : La Gosseline (fotografia)
* 1923 : Vindicta (fotografia i muntatge)
* 1923 : Le Gamin de Paris (fotografia)
* 1924 : Lucette
* 1924 : La Fille bien gardée (fotografia i muntatge)
* 1924 : Pierrot, Pierrette (fotografia i muntatge)
* 1924 : L'Orphelin de Paris (muntatge)
* 1924 : Le Stigmate
* 1925 : Le Roi de la pédale
* 1926 : Bibi la Purée
* 1931 : Hardi les gars !
* 1932 : Allô, Mademoiselle !
* 1933 : Touchons du bois
* 1933 : Le Grand Bluff
* 1933 : Judex 34
* 1936 : Les Deux Gamines

## Notes i referències

* ↑ Archives de Paris 19e, acte de naissance numéro 1480, année 1893 (page 9/31) (sans mention marginale de décès)
* ↑ Lieux de naissance et décès trouvés dans la base MatchId des fichiers de décès en ligne du Ministère de l'Intérieur avec les données INSEE (consultation 16 janvier 2020)
* ↑ Goble p.129
* ↑ Archives des Yvelines, commune de Poissy, acte de mariage numéro 70, année 1922 (page 53/72)

## Bibliografia

* Goble, Alan. The Complete Index to Literary Sources in Film. Walter de Gruyter, 1999.
# Marrubiu

Marrubiu (en sard, Marrùbiu) és un municipi italià, situat a la regió de Sardenya i a la província d'Oristany. L'any 2004 tenia 5.034 habitants. Es troba a la regió de Campidano di Oristano. Limita amb els municipis d'Ales, Arborea, Morgongiori, Santa Giusta, Terralba i Uras.

## Administració

Llista d'alcaldes :
| Període | Identitat | Partit |
| 2005- | Gianfranco Frongia | Llista cívica |
# Martxueta

Martxueta (en francès i oficialment Masparraute), és un municipi de la Baixa Navarra, un dels set territoris que formen el País Basc, al departament dels Pirineus Atlàntics i a la regió de la Nova Aquitània. Limita amb les comunes d'Arrueta-Sarrikota i Burgue-Erreiti al nord, Labetze-Bizkai a l'est, Amorotze-Zokotze al sud-oest i Behauze al sud.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 632 | 683 | 654 | 678 | 638 | 664 | 645 | 614 | 610 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 587 | 565 | 502 | 467 | 507 | 490 | 472 | 469 | 448 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 440 | 426 | 408 | 395 | 406 | 428 | 450 | 397 | 358 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 346 | 292 | 268 | 265 | 230 | 211 | 245 | - | - |
| 2019 | - | - | - | - | - | - | - | - |

## Administració

Llista d'alcaldes :
| Data d'elecció | Identitat |
| Les dades anteriors a 1995 són desconegudes. |||
| 1995 | Bernard Larramendy |
| 2001 | Bernard Larramendy |
# Melanovanadita

La melanovanadita és un mineral de la classe dels òxids. Rep el nom del terme grec per "negre", en al·lusió al seu color, i en al·lusió també a la seva composició, que conté vanadi.

## Característiques

La melanovanadita és un òxid de fórmula química Ca(V$^{5+}$,V$^{4+}$)₄O$_{10}$·5H₂O. Es tracta d'una espècie aprovada per l'Associació Mineralògica Internacional, i publicada per primera vegada el 1921. Cristal·litza en el sistema triclínic. La seva duresa a l'escala de Mohs és 2,5.
Segons la classificació de Nickel-Strunz, la melanovanadita pertany a «04.HE: Filovanadats» juntament amb els següents minerals: shcherbinaïta, hewettita, metahewettita, bariandita, bokita, corvusita, fernandinita, straczekita, häggita, doloresita, duttonita i cavoïta.
Les mostres que van servir per a determinar l'espècie, el que es coneix com a material tipus, es troben conservades a la Universitat Harvard, a Cambridge, (Massachusetts, EUA), amb el número de referència: #90452, al Museu Americà d'Història Natural de la ciutat de Nova York (EUA), i a les col·leccions mineralògiques del Museu Nacional d'Història Natural, l'Smithsonian, situat a Washington DC (Estats Units), amb els números de registre: 138067 i 160076.

## Formació i jaciments

Va ser descoberta a la mina Ragra, dins el districte de Huayllay, a la província de Pasco (Departament de Pasco, Perú). A la localitat tipus es troba com un mineral secundari en dipòsits d'urani i vanadi de tipus Altiplà de Colorado, i en esquistos negres alterats en un dipòsit de vanadi molt ric. Conté H₂O intercapa que es desplaça fàcilment. També ha estat descrita als Estats Units, la República Txeca i el Gabon.

## Referències

* ↑ «Melanovanadite» (en anglès). Mindat. [Consulta: 11 desembre 2021].